

**Мәслихаттың 2010 жылғы 20 тамыздағы № 269 "Тұрғын үй көмегін көрсету қағидасын бекіту туралы" шешіміне өзгерістер енгізу туралы**

***Күшін жойған***

Қостанай облысы Жітіқара ауданы мәслихатының 2012 жылғы 16 наурыздағы № 24 шешімі. Қостанай облысы Жітіқара ауданының Әділет басқармасында 2012 жылғы 5 сәуірде № 9-10-179 тіркелді. Күші жойылды - Қостанай облысы Жітіқара ауданы мәслихатының 2014 жылғы 29 желтоқсандағы № 290 шешімімен

       Ескерту. Күші жойылды - Қостанай облысы Жітіқара ауданы мәслихатының 29.12.2014 № 290 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 6-бабы 1-тармағының 15) тармақшасына, "Тұрғын үй қатынастары туралы" Қазақстан Республикасының 1997 жылғы 16 сәуірдегі Заңына, "Тұрғын үй көмегін беру ережесін бекіту туралы" Қазақстан Республикасы Үкіметінің 2009 жылғы 30 желтоқсандағы № 2314 қаулысына сәйкес Жітіқара аудандық мәслихаты **ШЕШТІ:**  
      1. "Тұрғын үй көмегін көрсету қағидасын бекіту туралы" мәслихаттың 2010 жылғы 20 тамыздағы № 269 шешіміне (Нормативтік құқықтық актілерді мемлекеттік тіркеу тізілімінде 9-10-147 нөмірімен тіркелген, 2010 жылғы 9 қыркүйектегі "Житикаринские новости" газетінде жарияланған) мынадай өзгерістер енгізілсін:  
      көрсетілген шешіммен бекітілген Тұрғын үй көмегін көрсету қағидасында:  
      1-тармақта:  
      екінші абзац жаңа редакцияда жазылсын:  
      "жекешелендірілген тұрғын үй-жайларда (пәтерлерде) тұратын немесе мемлекеттік тұрғын үй қорындағы тұрғын үй-жайларды (пәтерлерді) жалдаушылар (қосымша жалдаушылар) болып табылатын отбасыларға (азаматтарға) тұрғын үйді (тұрғын ғимаратты) күтіп-ұстауға арналған шығыстарға;";  
      2-тармақ жаңа редакцияда жазылсын:  
      "2. Тұрғын үй көмегін тағайындау үшін отбасы (азамат) "Жітіқара ауданы әкімдігінің жұмыспен қамту және әлеуметтік бағдарламалар бөлімі" мемлекеттік мекемесіне (бұдан әрі - уәкілетті орган) өтініш береді және мынадай құжаттарды ұсынады:  
      1) өтініш берушінің жеке басын куәландыратын құжаттың көшірмесі;  
      2) тұрғын үйге құқық беретін құжаттың көшірмесі;  
      3) азаматтарды тіркеу кітабының көшірмесі;  
      4) отбасының табысын растайтын құжаттар;  
      5) тұрғын үйді (тұрғын ғимаратты) күтіп-ұстауға арналған ай сайынғы жарналардың мөлшері туралы шоттар;  
      6) коммуналдық қызметтерді тұтынуға арналған шоттар;  
      7) телекоммуникация қызметтері үшін түбіртек-шот немесе байланыс қызметтерін көрсетуге арналған шарттың көшірмесі;  
      8) жеке тұрғын үй қорынан жергілікті атқарушы орган жалдаған тұрғын үйді пайдаланғаны үшін жергілікті атқарушы орган берген жалдау ақысының мөлшері туралы шот.";  
      11-тармақ жаңа редакцияда жазылсын:  
      "11. Тұрғын үй көмегін көрсету мәселелері бойынша туындаған келіспеушіліктер Қазақстан Республикасының қолданыстағы заңнамасына сәйкес шешіледі.".  
      2. Осы шешім алғашқы ресми жарияланғаннан кейін күнтізбелік он күн өткен соң қолданысқа енгізіледі.

*Екінші сессиясының төрағасы                А. Бисембаев*

*Жітіқара аудандық*  
*мәслихатының хатшысы                       М. Кененбаева*

*КЕЛІСІЛГЕН:*

*"Жітіқара ауданы әкімдігінің*  
*жұмыспен қамту және әлеуметтік*  
*бағдарламалар бөлімі" мемлекеттік*  
*мекемесінің бастығы*  
*\_\_\_\_\_\_\_\_\_\_\_\_\_\_\_ И. Григорьева*

*"Жітіқара ауданы әкімдігінің*  
*экономика және бюджеттік жоспарлау*  
*бөлімі" мемлекеттік мекемесінің*  
*бастығы*  
*\_\_\_\_\_\_\_\_\_\_\_\_\_\_\_ Г. Жидебаева*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК